GiliGold/VAD_KnessetCorpus huggingface dataset:
משה גפני: הרב רוזן, אתה יכול להגיד משהו על שבת?
דוד אזולאי: תיכף, פשוט אני רוצה לדעת כרגע על מה הם עובדים, אותה חברה.
אריאל סיזל: נעשתה פנייה, השב"ס פנה לאוצר להארכת ההתקשרות מעת לעת, עד שלמעשה גורלו של המכרז יוכרע.
דוד אזולאי: כרגע יצא מכרז?
אריאל סיזל: המכרז פורסם כבר לפני חודשים רבים, הוא בתהליכים אחרונים של בדיקת ההצעות והולכים להכריז על זוכה בשני המכרזים ממש בימים הקרובים.
אריאל סיזל: זה מה שנמסר לנו על ידי שב"ס ומדובר על מכרזים שמנוהלים על ידי שב"ס ולא על ידי המשרד לבט"פ.
דוד אזולאי: יושב פה נציג שב"ס שהוא ודאי מכיר.
ציון שי: שני המכרזים שמדובר עליהם, מכרז הסיירים, נסגר.
ציון שי: יש כבר זכיין ואנחנו עכשיו מטפלים בזה.
ציון שי: בנושא הטכני, יש עוד כמה דברים קטנים שצריך לסגור אותם.
ציון שי: כמו שאמר גם הנציב, בימים הקרובים אנחנו אמורים לסיים את זה, יש עוד כמה שאלות טכניות שעולות ועם זה אנחנו - - -
משה גפני: שואל חבר הכנסת אזולאי ואני מצטרף לשאלה, מה קורה בינתיים, מבחינה מכרזית.
משה גפני: איך עובדים?
אריאל סיזל: יש ועדת פטור.
משה גפני: אז תגידו את זה.
משה גפני: אז יש ועדת פטור, דוד.
משה גפני: אני הייתי מציע לממשלה שיהיו לה ועדות פטור על עוד כמה דברים, אבל כנראה לא שומעים.
אריאל סיזל: כרגע אנחנו עובדים על - - -
משה גפני: על ועדת פטור?
אריאל סיזל: בדיוק.
משה גפני: בסדר, אז את זה תגידו, בגלל שמה שחבר הכנסת אזולאי שואל, אם עדיין לא נגמר המכרז וזה עובד, והאיזוק האלקטרוני, אנחנו מעוניינים שהוא ימשיך, אז איך זה עובד?
משה גפני: אז ועדת פטור.
דוד אזולאי: חשבתי לבקש, אולי ברשותך, אדוני, את נציג צומת.
משה גפני: כן, אם אפשר בקצרה.
משה גפני: הרב רוזן, בבקשה.
משה גפני: מתי בדקתם את המערכת הזאת בפעם ה אחרונה?
משה גפני: לפני כמה זמן?
ישראל רוזן: איזה מערכת?
ישראל רוזן: אני באתי באמצע.
ישראל רוזן: אני אומר ככה, בשלושה משפטים.
ישראל רוזן: אנחנו קשורים בעניין עוד מלפני שנולד במשרד המשטרה ב-2003, הניירות שאתמול גירדתי פה הם מ - - -
משה גפני: אני רק רוצה שתזכור שכבר אין משרד משטרה, יש המשרד לביטחון פנים.
ישראל רוזן: אני יודע.
ישראל רוזן: אני אומר זה נולד עוד לפני שהתחיל היישום משום מקום, כי המדען הראשי של משרד המשטרה דאז היה חובש כיפה והיה אכפת לו והוא העלה את הנושא מתוך הבנה שהדבר הזה חשוב, לא רק למפוקחים שומרי שבת ולא רק לאלה שיושבים במוקד שהם שומרי שבת, אלא יש לא מעט כאלה שמנצלים את השבת לכל מיני trouble makers וכדומה.
ישראל רוזן: לכן הדברים מהתחלה לוו.
ישראל רוזן: הדברים שבוצעו ונבדקו, זה היה במתקן ש - - -
משה גפני: אז לא הבנתי כלום.
ישראל רוזן: אני עונה.
משה גפני: לא, אמרת דברים חמורים, אני מציע למחוק את זה מהפרוטוקול, בגלל שאני לא הולך להיכנס לדיון של ה-trouble makers.
ישראל רוזן: לא, אני אומר שיש אנשים ששבת לא אכפת להם, רק הם מנצלים את העובדה שאפשר לבוא ולהתלונן ולהגיד 'תשחררו אותי' וזה, בלי קשר.
ישראל רוזן: זו הכוונה.
משה גפני: טוב, אני מקווה שזה לא נכון.
משה גפני: אני מקווה שאנשים מתנהלים ביושר, אפילו אלה שהם אסורים.
ישראל רוזן: לא, המחשבה הייתה שצריך לצייד את כל הציוד כולו, לא רק למי שמבקש, אלא באופן כללי שתהיה אפשרות לשבת.
משה גפני: לכם יש אישור על הציוד הזה?
ישראל רוזן: כן.
ישראל רוזן: אכן כך בוצע.
ישראל רוזן: ולמיטב ידיעתי זה - - -
משה גפני: הרב רוזן, לאט לאט.
משה גפני: אני לא מבין מהר.
משה גפני: לכם יש אישור?
ישראל רוזן: אני לא יודע איזה נייר אתה מחזיק, יש כמה וכמה - - -
משה גפני: אני מחזיק נייר מתאריך כ' בסיוון תש"ע, ה-2.6.2010.
ישראל רוזן: כן, בסדר, זה על הציוד המסוים הזה.
ישראל רוזן: לא, זה היה על המוקד, יש אישורים קודמים.
ישראל רוזן: בסדר, לא חשוב - - -
משה גפני: לא, חשוב מאוד.
ישראל רוזן: האישור הוא מ-2006, מ-ה' באלול, קח אותו, אם אתה רוצה, זה האישור ההיסטורי על הציוד.
משה גפני: לא, זה יהיה בדיון הכולל.
ישראל רוזן: זה על חברת השמירה.
ישראל רוזן: מה שאתה מחזיק ביד זה על חברת השמירה.
משה גפני: אז אני לא מחזיק שום דבר, אני שואל אותך שאלה.
משה גפני: מתי בדקתם את הציוד הזה של האיזוק האלקטרוני בפעם האחרונה?
ישראל רוזן: לא, לא בדקנו.
ישראל רוזן: היו פגישות על ציוד שיסופק לפי תכניות חדשות שקשורות גם עם GPS ב-one piece, היו דיבורים - - -
יורם לוי: לפני יותר משנה האישור האחרון.
יורם לוי: אני מנהל היחידה בחברה המפעילה.
יורם לוי: לפני יותר משנה נפגשנו - - -
ישראל רוזן: זה הנייר שאתה החזקת.
יורם לוי: בצומת ערכו בדיקה מחודשת.
יורם לוי: למרות שלא היה צריך החמרנו וביקשנו - - -
משה גפני: למה לא היה צריך?
יורם לוי: כי יש את האישור הקודם.
משה גפני: אבל מה זה האישור הקודם?
משה גפני: נעשים שינויים כל הזמן.
ישראל רוזן: לא, לא, אנחנו עוד בציוד המיושן.
משה גפני: בסדר, אז יש - - -
ישראל רוזן: עכשיו, אנחנו מודעים - - -
משה גפני: רגע, אתה יותר גרוע ממני.
משה גפני: אני רוצה להבין, אני לא מצוי בסוגיה הזאת.
משה גפני: אני מבין שאם ציוד נהיה מיושן בעוד שנה, יכולות להיווצר בעיות.
משה גפני: אם לא, אז בסדר, אני אמרתי שחייב להיות?
משה גפני: אמרתי שזאת אפשרות.
משה גפני: אני, אם אני הייתי נותן חותמת שאסיר שומר שבת, שלא רוצה להיפגע מהעניין הזה שיש עליו איזוק אלקטרוני והוא יחלל שבת, הוא היה מעדיף להיות בבית סוהר ולא לחלל שבת, אבל אז הייתה שאלה חוקתית למה מי שהוא אסיר ששומר שבת יופלה לרעה.
משה גפני: לכן יש את מכון צומת, או מכונים אחרים שעוסקים בעניין הזה.
משה גפני: לדעתי, אולי אני טועה, כשהציוד נהיה מיושן בשנה צריך המכון שאומר שזה בסדר לבדוק את זה אחת לשנה.
ישראל רוזן: אז אני אגיד לכבודו, אנחנו, במכון צומת, כשאנחנו נותנים אישור למוצר, אז זה אישור למוצר.
ישראל רוזן: כל עוד ההנחה היא שהמוצר עם המודל והמספר הוא אותו מוצר, אנחנו לא דורשים חידוש מדי שנה.
ישראל רוזן: מבחינתנו.
ישראל רוזן: אנחנו נשמח כמובן לתת את השירות זה אם נידרש.
ישראל רוזן: אנחנו לא יכולים לעקוב אחרי שינויים, האישור הוא פר מוצר, כמו שאתה קונה מיחם עם אישור שבת, אז האישור הזה הוא תמיד - - -
אברהם ילינק: שלום, אני אבי ילינק, נציג חברת השמירה G4S שמפעילה, יחד עם יורם.
אברהם ילינק: אנחנו שנינו, מתחילת התכנית, מ-2004, הדרישה לציוד שומר שבת היא דרישה של המדינה, היא דרישה במכרז הישן - - -
אברהם ילינק: והיא דרישה במכרז החדש.
אברהם ילינק: החובה לספק את הציוד שומר השבת היא עלינו, על החברה המפעילה.
אברהם ילינק: אנחנו נעזרנו בשירותים של מכון צומת, הבאנו את האמצעי הראשון, שהוא מבוסס על טכנולוגיית תקשורת RF, קווי בזק, והוא נבדק על ידי בזק וניתן אישור מ-2006.
אברהם ילינק: אנחנו שומרים על התקפות של - - -
דוד אזולאי: גם במכרז החדש אתם תשתפו את צומת ברכישת ה - - - ?
משה גפני: הם אמרו את זה קודם.
אריאל סיזל: הם לא הוכרזו כזוכים.
דוד אזולאי: שאלה, האם אתם - - -
משה גפני: האם המשרד לביטחון פנים.
דוד אזולאי: תדאגו לכך לשתף את צומת?
אברהם ילינק: התשובה שלנו היא כן.
אברהם ילינק: הדרישה של המדינה הייתה שגם הציוד החדש - - -
יורם לוי: הדרישה במכרז שהזכיין שיזכה יצטרך להביא אישור.
משה גפני: זה לא חייב להיות צומת.
דוד אזולאי: זה לא משנה, העיקר שיהיה פתרון הלכתי לשומרי שבת.
ישראל רוזן: גורם מוסמך.
משה גפני: גורם מוסמך.
משה גפני: אני דווקא סומך עליו, אבל יכול להיות ש - - -
משה גפני: דוד, עוד משהו?
דוד אזולאי: בקצרה אני רוצה, היות שהנושא כרגע עובר, כפי שאמרתי קודם, לדיון יותר מורחב, אז אולי כמה דברים, להסב את תשומת לבם של מקבלי ההחלטות.
דוד אזולאי: דבר ראשון, הייתי מבקש לקבל עלויות של הפעלה אלקטרונית לעומת אסיר.
דוד אזולאי: כמה עולה למדינה להחזיק אסיר בבית הסוהר לעומת אסיר שנמצא באיזוק אלקטרוני.
דוד אזולאי: הדבר השני, האם לקחתם בחשבון ,מישהו לקח בחשבון, את חישוב ימי המעצר כשהוא נמצא באיזוק אלקטרוני?
דוד אזולאי: האם מישהו מתחשב בזה?
דוד אזולאי: או שפשוט, למרות שהוא נתון במעצר בית והוא נמצא באיזוק אלקטרוני הימים האלה לא נחשבים.
דוד אזולאי: כי אני מכיר לפחות שניים-שלושה אסירים כאלה שישבו כמעט שנה עם אזיק אלקטרוני ובסופו של יום לא התחשבו באותם ימים שהיו במעצר בית.
דוד אזולאי: אדוני היושב ראש, אני חושב שכדאי שתשמע את הדברים.
דוד אזולאי: אני הסבתי פה את תשומת לבם של אנשים כאן, שיש אנשים שיושבים שנה באיזוק אלקטרוני ובמעצר בית והימים האלה לא נחשבים בכלל ימי המעצר.
משה גפני: זה בחוק הכללי, בוודאי שזה צריך ל - - -
דוד אזולאי: זה לא מופיע, היום זה לא כך.
משה גפני: כן, בגלל שאין חוק בעניין הזה.
משה גפני: אגב, בחוק שלכם זה מופיע?
נעמה פויכטונגר: לא, ואם אפשר אני אגיד על זה שתי מילים.
דוד אזולאי: רגע, אולי רק תיתני לי לסיים ואחר כך אני אשמח לשמוע את התשובות האלה.
דוד אזולאי: דבר נוסף, ואני מפנה את זה אליכם, רבותיי, היום, כדי לקבל איזוק אלקטרוני זה שבעה מדורי גיהינום.
דוד אזולאי: מי שלא יודע, זה תהליך לא כל כך פשוט, זה תהליך קשה, ואם התמזל מזלו של אותו אסיר והוא צריך לקבל את האזיק האלקטרוני בימי שישי אז פשוט יש לו בעיה.
דוד אזולאי: ביום שישי אין מי שעובד ואז התוצאה היא שאותו אסיר, למרות שהוא צריך להיות במעצר בית, הוא צריך ללכת לבית הסוהר, לרצות את העונש שלו עד ליום ראשון.
דוד אזולאי: אלה דברים שאני מבקש לקחת אותם בחשבון במסגרת הדיונים הבאים עלינו לטובה.
דוד אזולאי: בעניין הזה אני מסיים.
אורי מקלב: שאלה קצרה.
אורי מקלב: אני יודע שהיו פניות בנושא הזה.
אורי מקלב: אתם דורשים, כדי לבצע את האיזוק האלקטרוני, אני לא יודע אם אתם או החברה שמפעילה את זה, דווקא קו בזק, ויש הרבה אנשים ש - - -
משה גפני: כן, זה היה בדיון פה בפעם הקודמת.
משה גפני: מה שהם טוענים, שעכשיו במכרז זה גם GPS.
אורי מקלב: אבל יש את החברות האחרות שהן בעצם - - -
משה גפני: אז זה מופיע במכרז.
אורי מקלב: לא רק GPS.
משה גפני: לא רק בקו בזק.
משה גפני: אבל זה בחוק הכללי, שעכשיו עומד על השולחן.
משה גפני: במכרז יש את זה.
אורי מקלב: אם יש מכרז חדש, אולי אפשר להוסיף.
משה גפני: אתם לא זכיתם במכרז, אבל אתם יודעים אם זה מופיע?
אריאל סיזל: עוד לא זכו.
משה גפני: עוד לא זכו, אבל מה שחבר הכנסת מקלב אומר, זה מופיע במכרז, זה נאמר גם קודם.
אורי מקלב: אולי אפשר להכניס עכשיו.
אורי מקלב: למה שהחברה לא - - -?
משה גפני: אין חברה זוכה.
אורי מקלב: אבל יש מישהו שעושה את זה?
משה גפני: יש מישהו שעושה את זה.
משה גפני: בגלל ועדת פטור, מה שיש זהו .
אורי מקלב: והוא לא מוכן, בשביל משהו הומניטרי, סתם אני - - -
דוד אזולאי: רק שתדע, בינתיים כמעט שנתיים שמחכים לאותו מכרז מפורסם.
אורי מקלב: בכל אופן בקשה אחת - - -
דוד אזולאי: כלומר גם פה, זה שאומרים שיצא מכרז, זה עוד לא אומר שהכול סגור.
משה גפני: אבל, דוד, אמרתי בתחילת הישיבה, עכשיו זה בידיים שלנו.
דוד אזולאי: בסדר, אני אמרתי, לכן אני מרפה כרגע מהרבה נושאים שהכנתי על סדר היום.
משה גפני: נכון מאוד, אתה צודק מאה אחוז.
נעמה פויכטונגר: אני אגיד רק שני משפטים ברשותכם.
נעמה פויכטונגר: בחצי משפט להערה של חבר הכנסת מקלב, כי זה באמת לא נושא שמשרד המשפטים מעורב בו באופן ישיר, אבל השאלה של איזה סוג של קו טלפון היא לא רק עניין של מגבלה טכנית כזו או אחרת שצריך לפתור, אלא צריך באופן מהותי לוודא שהציוד נותן מענה למה שאנחנו צריכים ולא כל טכנולוגיה שקיימת בשוק מאפשרת את זה.
נעמה פויכטונגר: לכן זה לא רק עניין שצריך לפתור אותו בטקסט כזה.
אורי מקלב: אבל לפעמים הפתרון הוא פתרון קל שרק רצון טוב או יכולת או קצת תוספת, ולאנשים אחרים - - -
משה גפני: אני מציע לך, אל תיקחי אחריות עכשיו על מה שאת אומרת, לא כדאי לך גם, פשוט יש בעיה.
משה גפני: יש ציוד מיושן, הציוד המיושן, כולם יודעים שבמדינות אחרות משתמשים בציודים אחרים כבר.
משה גפני: אנחנו בעידן שונה.
משה גפני: מה שהיה נכון לפני שנתיים-שלוש, כשהתחילו עם זה, הכול השתנה.
משה גפני: הטכנולוגיה השתנתה, אנחנו נמצאים בוועדת המדע והטכנולוגיה, אנחנו יודעים מה שקרה, היום אני יכול להיכנס אלייך הביתה, מה שלפני שנתיים לא, ולצלם בלי שתדעי את כל הבית, להקליט את הכול ולא תדעי אפילו.
משה גפני: אני בא עם משקפיים של גוגל, שנכנסים לי בתוך העין, זה לא היה לפני שנתיים.
נעמה פויכטונגר: תודה לאל, זה לא חלק מהפיקוח האלקטרוני.
משה גפני: זה עוד יהיה בעזרת ה'.
משה גפני: מה שהיה לפני שנתיים לא נכון היום.
משה גפני: מה שהיה מיושן אז, מבחינתנו, היום יש כבר ציוד חדש וצריך לנצל את הציוד הזה כדי לעשות טוב.
משה גפני: לצערי, יותר משתמשים בזה לרעה מאשר לטוב.
משה גפני: אז את תיקחי אחריות, את אומרת ש - - - זה לא רק טכני, זה בעיקר טכני.
משה גפני: זה לא רק, אבל זה בעיקר טכני וצריך להתמודד עם זה.
משה גפני: בחוק הקבוע אנחנו נתמודד.
משה גפני: עם המשרד לביטחון פנים, איתכם, נתמודד עם השאלה הזו.
נעמה פויכטונגר: אדוני, אם אפשר, אני כן רציתי להתייחס להערה של חבר הכנסת אזולאי.
נעמה פויכטונגר: חבר הכנסת אזולאי התייחס לשאלה לגבי ניכוי ימי מעצר בפיקוח אלקטרוני.
נעמה פויכטונגר: אל"ף, אני רוצה להגיד שגם הפרקטיקה היום של ניכוי ימי מעצר של עצור שיושב בבית מעצר מתקופת המאסר היא לא מעוגנת כחובה בחוק בכלל.
נעמה פויכטונגר: זה עניין שנתון לשיקול דעתו של בית המשפט.
נעמה פויכטונגר: ואם זה נכון לגבי מעצר מלא, קל וחומר שאני לא חושבת שיש מקום להצהיר הצהרות שונות או ייחודיות דווקא לגבי הפיקוח האלקטרוני.
נעמה פויכטונגר: גם לגופו של עניין, הנושא הזה, אין תמימות דעים לגבי ההנחה שהצגת, מפני שאנחנו סבורים שיש הבדל מהותי ומשמעותי מאוד בין אדם שנמצא בבית מעצר, כשכל חירותו וכל סביבתו לגמרי לא תלויים בו, לבין אדם שנמצא בביתו, גם אם הוא במעצר בית, שאנחנו בכלל לא מקלים ראש במשמעויותיו.
דוד אזולאי: בהתחשב בעובדה שזה יכול להיות גם מעצר ראשון בשבילו בחיים, שהוא לא יודע בכלל מה זה, אולי הוא רק בחזקת חשוד - - -
נעמה פויכטונגר: ממילא בית המשפט, כשהוא גוזר את הדין, יש לו את שיקול הדעת לקחת בחשבון את המכלול כולו, כולל - - -
משה גפני: אם יש אסיר שקיבל שנת מאסר ובית המשפט, או המערכת הסכימה שהוא יילך עם איזוק אלקטרוני הביתה, זה נחשב לו - - -?
נעמה פויכטונגר: במקום המאסר כולו?
משה גפני: שליש, חצי.
משה גפני: שלושת רבעי.
משה גפני: לא משנה, שלושה ימים.
משה גפני: הוא הולך הביתה עם איזוק אלקטרוני, הוא לא עציר, הוא אסיר, קיבל שנת מאסר, האם הימים האלה שהוא בבית עם איזוק אלקטרוני נחשבים לו לשנת המאסר?
נעמה פויכטונגר: נכון להיום איזוק אלקטרוני לאסירים הוא רק בתקופת השליש, כחלק מהפרקטיקה שכבר מעוגנת בחוק של - - -
אורי מקלב: אבל הוא הרים להנחתה.
אורי מקלב: אתם רואים את זה כמשהו שהוא ממול.
אורי מקלב: אם לא היה איזוק אלקטרוני הוא היה בבית הסוהר, אז אתם רואים בזה משהו שווה ערך למאסר.
משה גפני: אבל, אורי, זה מיותר עכשיו.
נעמה פויכטונגר: אתם רואים את זה כשווה ערך לשחרור ממאסר.
משה גפני: העמדה של חברי הכנסת, כפי שהיא באה לידי ביטוי, אני לא בדקתי את ה-120 חברי כנסת, אבל בדקתי את אלה שנמצאים כאן ואלה שהיו בדיון הקודם כאן, העמדה שלנו, שאם אפשר לשלוח אנשים שקיבלו מאסר או מעצר לאיזוק אלקטרוני, זה מועדף, בגלל הרבה סיבות.
משה גפני: סיבה אחת, שהם לא חוזרים, יש יותר שלא חוזרים, על צפיפות בבתי הסוהר, ואנחנו ביקרנו שם ואנחנו יודעים את המצב, המדינה לא בדיוק יכולה לתת את השירותים שנדרשים לעניין - - -
דוד אזולאי: זה גם יותר זול.
משה גפני: העלויות יותר זולות.
משה גפני: זאת אומרת העמדה שלנו היא כזאת, ואז בחוק הכללי אנחנו נצטרך להתמודד עם השאלה העקרונית הזאת.
משה גפני: תדעי מראש, עמדתנו תהיה שאם בן אדם נמצא בבית עם איזוק אלקטרוני והוא קיבל אישור לזה זה חלק מהעניין של המאסר שלו.
משה גפני: הוא לא בחופש, הוא לא כמו אדם רגיל, הוא נמצא במעצר בית, יש עליו איזוק אלקטרוני, הוא לא יכול לצאת לשום מקום בלי הפיקוח של השב"ס או של אלה שמפקחים עליו, ולכן זה צריך להיות חלק מהעניין.
משה גפני: זאת עמדתנו ואני מקווה שגם אתם תשקלו את העניין הזה במשרד המשפטים ותסכימו איתנו, בגלל שזה נותן שירות, גם לאסיר, גם לשב"ס וגם למדינה וגם לעלויות.
אורי מקלב: ואיפה הסבל של כל הסביבה שלו, שהוא נמצא בבית ולא יוצא?
משה גפני: בסדר, אבל אני לא רוצה לפתוח את הדיון.
אורי מקלב: וההבדל בין בתי הסוהר, מה שאמרה גברתי.
אורי מקלב: יש בתי סוהר שהתנאים שם מאוד מאוד גרועים, ואת לא אומרת כאן הוא היה ואת לא משווה, את לא עושה שום שוויון, אז הבית - - -
משה גפני: אני מציע לא להיכנס לעניין.
משה גפני: אם את יכולה להקריא את זה.
נעמה מנחמי: (מקריאה): "הצעת חוק פיקוח אלקטרוני על משוחררים בערובה ומשוחררים על תנאי ממאסר (הוראת שעה) (תיקון מספר 4), התשע"ד-2014.
נעמה מנחמי: "תיקון סעיף 3.
נעמה מנחמי: בחוק פיקוח אלקטרוני על משוחררים בערובה ומשוחררים על תנאי ממאסר (הוראת שעה), התשס"ט-2009, בסעיף 3, במקום "כ"ט באדר א' התשע"ד (1 במרס 2014)" יבוא "י' באדר התשע"ה (1 במרס 2015)".
נעמה מנחמי: לא, אנחנו מדברים על הארכת שעה פשוטה, כמו שאמרתי בתחילת הישיבה.
נעמה מנחמי: אם הייתה רק עוד הארכת שעה היינו מתנגדים לזה כנראה, אבל מאחר שיש את הצעת החוק המרכזית - - -
משה גפני: לפני שאני מביא את זה להצבעה, אני מבקש, גם מהחברה שמפעילה את זה עכשיו, באמצעות ועדת הפטור, היות שיש אסירים שהיום משתמשים באיזוק האלקטרוני, אז אני מבקש ממכון צומת, אם אפשר לבדוק את המערכת הזאת.
משה גפני: אני לא נכנס לבדיקה, בדיקה זה יכול להיות באמצעות - - - זה לא כמו קומקום, שאתה חתמת עליו.
ישראל רוזן: בסדר, אני רוצה לומר משהו אחר.
אורי מקלב: מיחם.
משה גפני: זה לא כמו מיחם, שבו אתה אומר שזה מבחינת המספר שלו, וזה אפשר להשתמש ואני משתמש בו בשבת וזה בסדר.
משה גפני: כאן מדובר על ציוד שאנשים הולכים איתו, זזים איתו ולפעמים גם קורה שאנשים עושים בו גם פה ושם דברים שהציוד מיושן יותר.
משה גפני: אז אם אתה בא ואתה בודק, אתה יושב עם האנשים, אנשי המקצוע שם ועם האיש שאחראי על ה - - - אני שכחתי את שמך, מהשב"ס.
ציון שי: ציון.
משה גפני: גם הוא, שהוא אחראי על הפרויקט הזה.
אורי מקלב: ציון, הלא תשאלי לשלום אסירייך.
משה גפני: אסור שתהיה אפליה בין אסירים שהם שומרי שבת או שומרי מסורת לבין אסירים שלא.
משה גפני: יכול להיות שיכולה לצאת תקלה.
משה גפני: דבר נוסף, מה שאני מבקש מהשב"ס, ואני מבקש גם מהמשרד לביטחון פנים, אני מבקש שזה ייבדק, אני לא ידעתי מזה קודם ועכשיו התוודעתי לעניין הזה בגלל חבר הכנסת אזולאי, אני מבקש שמי שיעמוד מולך, חוץ מהשב"ס, יעמוד הרב של השב"ס.
משה גפני: שהרב של השב"ס יוכל להגיד לוועדה בתוך שבוע שהנושא נבדק, בגלל שהוא גם אישר את מה שאתם עושים.
ישראל רוזן: כן, אנחנו מטעמו, אנחנו מופעלים מטעמו.
משה גפני: לא, אבל, הרב רוזן - - -
ישראל רוזן: כן, אני רוצה לומר משהו - - -
משה גפני: אבל אני לא רגוע.
משה גפני: בגלל שאל"ף, בפוטנציאל, חבר כנסת עלול להיות ב - - - לא חשוב, לא ניכנס לעניין הזה.
אורי מקלב: מאיזה מפלגה?
אורי מקלב: מהמפלגה שלך?
משה גפני: אתה יודע, כתוב בגמרא, בבבא מציעא, הכישה נתחייב בה.
משה גפני: אם לא הייתי יודע מהעניין, אז לא הייתי יודע.
משה גפני: ברגע שחבר הכנסת אזולאי העיר את תשומת לבי לעניין, אז שלא תצא מתחת ידי תקלה, ולפי דעתי אין פה בעיה.
משה גפני: אבל תשבו, תגיד אם אכן זה בסדר, אני רוצה שהרב של השב"ס בתוך שבוע יגיד לוועדה שזה בסדר.
משה גפני: בבקשה, דבר עקרוני, אבל דקה.
ישראל רוזן: שני דברים.
ישראל רוזן: אל"ף, מה שאתה אומר עכשיו, אנחנו נשמח מאוד שצריך להיות אישור שבת מתחדש, כמו שיש במעליות ודברים כאלה.
ישראל רוזן: זה בתקנות, לא יודע איפה זה צריך להיות.
משה גפני: זה בחוק הכללי.
ישראל רוזן: לפי דעתי זה חייב להיות כתוב, אחרת - - -
ישראל רוזן: דבר שני, אני חייב לומר פה, בגלל שיש פה אנשי ציבור וגם האנשים יודעים, מה שקיים, גם היום, גם בקו בזק וזה יהיה גם בעתיד, התפקוד בשבת הוא קצת מינוס מאשר ביום חול.
ישראל רוזן: זאת אומרת מבחינת המידע.
ישראל רוזן: אני לא בא להשלות, אי אפשר להגיע למצב שביום חול יש - - -
משה גפני: הרב רוזן, הבנו.
ישראל רוזן: זה פחות, ואם מישהו יבוא ויגיד שיהיה בדיוק אותו דבר - - -
משה גפני: לא רלוונטי לענייננו.
ישראל רוזן: לא, לידיעה.
ישראל רוזן: אמרתי לידיעה, שאנשים יחשבו על זה.
משה גפני: לא, אבל חשוב מאוד שתגיד את זה כשיהיה הדיון על החוק.
ישראל רוזן: הם יודעים.
ישראל רוזן: זה היה כל השנים ככה.
משה גפני: מה זה הם?
משה גפני: הם לא הכנסת, הם לא עברו פריימריז כמונו.
ישראל רוזן: לא, לא, זה מה שקיים בפועל עד היום, וגם זה אמור להיות הלאה.
משה גפני: הוא לא שם לב מה שאמרתי, אמרתי שהם לא עברו פריימריז כמונו.
דוד אזולאי: אני רוצה להצטרף לעוד בקשה מהבקשות שלך.
דוד אזולאי: עד שהזכיין החדש יזכה במכרז אנא מכם פשטו הליכים לאותם אנשים שצריכים ללכת עם האזיק.
דוד אזולאי: יש פרוצדורה, רבותיי, זה מסובך.
דוד אזולאי: אני אומר לכם שזה שבעה מדורי גיהינום.
דוד אזולאי: תמצאו פתרון ליום שישי.
דוד אזולאי: עד שיבוא המכרז החדש.
דוד אזולאי: יום שישי הוא בעייתי.
ציון שי: אני חייב להתייחס.
דוד אזולאי: אני אומר לך שכן.
דוד אזולאי: יש לי לפחות שני אנשים שאני אישית טיפלתי בהם בנושא הזה.
ציון שי: אני חייב להתייחס ליום שישי.
ציון שי: אין דבר כזה שמישהו נשאר בגלל כניסת השבת.
ציון שי: יותר מזה, יש אנשים שמשוחררים ביום שישי וכשמגיעים אליו עם כניסת שבת הוא אומר לך 'שבת, אני לא מוכן להיאזק' ואז לא עוצרים אותו.
ציון שי: אז זה מטופל.
דוד אזולאי: אז אני מכיר מקרה של אדם שהיה עצור בג'למה והיה צריך להחליט בין איזוק בשבת, כלומר ביום שישי, שזה היה בלתי אפשרי, אמרו לו שלא, ואז לא הייתה לו בררה, לחזור חזרה לבית המעצר.
ציון שי: זה שיקול של בית המשפט.
דוד אזולאי: בכל אופן אני מבקש, תבדקו את הנושא הזה, עד למצב החדש, ואני מקווה ששם הדברים יבואו על תיקונם.
משה גפני: רבותיי, הצעת חוק פיקוח אלקטרוני על משוחררים בערובה ומשוחררים על תנאי ממאסר (הוראת שעה)(תיקון מספר 4), התשע"ד-2014.
דוד אזולאי: יש לנו נציג פה?
משה גפני: יש לכם נציג, אתה יכול להצביע.
דוד אזולאי: אני רק מבקש להכניס הסתייגות דיבור.
משה גפני: הצבעה בעד הצעת החוק – פה אחד ההצעה נתקבלה.
משה גפני: אני מבקש בתוך שבוע, כשאני אקבל אישור, שתשבו - - -
ישראל רוזן: על מה?
ישראל רוזן: על הציוד שעתיד להיות?
משה גפני: לא, רק על זה, מה שקיים עכשיו.
משה גפני: יש אסירים שהולכים עם זה.
ישראל רוזן: הבנתי, אישור חוזר או אישור מעודכן.
משה גפני: אם אין בעיה, אז תיתן להם אישור שכרגע אין בעיה, ושהרב של השב"ס, שאכן יגיד לוועדה בתוך שבוע שאין בעיה.
משה גפני: ציון, שבתוך שבוע שהרב ייתן לי אישור שזה באמת - - - בגלל שהוא צריך לעמוד מולם.
משה גפני: הוא יודע את ההלכה.
משה גפני: רבותיי, הישיבה נעולה.
משה גפני: יש לנו ישיבה קצרה לפני הישיבה הבאה.
משה גפני: יש הצעה לסדר היום: אי הענקת תואר כבוד לפרופ' אומן על ידי אוניברסיטת חיפה בגלל דעותיו הפוליטיות.
משה גפני: מדובר בהצעה לסדר היום של חברי הכנסת יעקב מרגי וישראל אייכלר.
משה גפני: חבר הכנסת מרגי, בבקשה.
יעקב מרגי: הוגשה בזמנו הצעה לסדר על הפרסומים - הכל לכאורה - שאוניברסיטת חיפה סירבה להעניק לפרופ' אומן תואר כבוד בגלל דעותיו.
יעקב מרגי: אני לא בא מהצד הימני, במיוחד לא בתקופה כזאת.
יעקב מרגי: לא אני שיסנגר על הציבור הדתי לאומי ועל הציונות הדתית.
יעקב מרגי: אלה לא הימים הטובים שלהם שאני צריך לעמוד פה.
משה גפני: סביר להניח שאם היית צריך להגיש היום את ההצעה לסדר, לא היית מגיש אותה.
יעקב מרגי: לא הייתי מגיש אותה.
יעקב מרגי: הייתי גם טורח להסביר למה.
יעקב מרגי: יש פה שיח בחברה שלנו שיש בו קצת צביעות.
יעקב מרגי: כשסופר, משורר או איש רוח אומר דברים שנעימים לאוזן ימין, נעימים לאוזן שמאל זה נאור, זה חופש הביטוי, חברה בריאה, שיח בריא, תורם לשיח הציבורי.
יעקב מרגי: כשאיש רוח אומר דברים שהם לא נעימים לאוזן שמאל זה חשוך, צריך לסתום לו את הפה, זו פגיעה בחופש הביטוי.
יעקב מרגי: הכל מטהרים את השרץ בק"ן טעמים ומטמאים אותו בק"ן טעמים.
יעקב מרגי: הדיון פה עכשיו הוא לא ספציפי באומן.
יעקב מרגי: מדברים איתנו על חופש אקדמי.
יעקב מרגי: אנחנו הרבה פעמים רוצים להגיש הצעות חוק שקשורות לאקדמיה.
יעקב מרגי: בין החופש האקדמי לפגיעה בחופש האקדמי יש מרחק כמזרח למערב.
יעקב מרגי: רגישות היתר בחופש האקדמי בולמת, וטוב שכך.
יעקב מרגי: אני לא מתלונן כשפוסלים לי את החוקים, אבל לפחות באותן אמות מידה.
יעקב מרגי: אני אומר את זה לכאורה, כי ניזונתי מכלי התקשורת.
יעקב מרגי: כלי התקשורת הצביעו במפורש על כך שבגלל דעותיו של פרופ' אומן - - תרומתו של פרופ' אומן, לא אני החלטתי, מי אני בכלל - - ועדת פרס נובל החליטה שיש לו תרומה.
יעקב מרגי: ועדת הפרס נתנה כבוד למדינת ישראל ולפרופ' אומן.
יעקב מרגי: אני חושב שדעותיו לא היו צריכים להוות משקל בכלל.
יעקב מרגי: זו הסיבה שביקשנו הצעה לסדר היום.
יעקב מרגי: הלוואי ואתבדה ויהיה כמו שאני עומד לדבר מחר.
יעקב מרגי: כפי שתקפתי בשבוע שעבר את תושבי צהלה, מחר אני אדבר בכנסת במסגרת נאומי בן דקה.
יעקב מרגי: אתה יודע, בהלכה כשאתה מקלקל משהו אתה צריך לתקן אותו באותו פורום.
משה גפני: באותו מקום, באותה שעה.
יעקב מרגי: באותו מקום ובאותה שעה.
יעקב מרגי: אני אעשה את זה במסגרת נאומים בני דקה.
יעקב מרגי: אני אתבע את עלבונם של תושבי צהלה, כיוון שחרצנו את דינם מוקדם מידי .
יעקב מרגי: אתה יודע מה, טוב שיש לנו רגישות כזאת.
יעקב מרגי: אני הייתי רוצה לשמוע את אנשי האוניברסיטה, באמת מה היה.
יעקב מרגי: אם פרופ' אומן לא מביא כבוד, שיאמרו לנו למה הוא לא מביא כבוד.
יעקב מרגי: אם הוא מביא כבוד, אדרבא.
נחמן שי: באתי לישיבה כדי לשמוע את ההסברים, אבל אני אביע קודם את דעתי.
נחמן שי: אחר כך אם צריך לשנות אני אשנה, כי על האירועים האלה כבר שמעתי קודם במקומות אחרים.
נחמן שי: זה נראה לי החלטה קשה, חמורה ומיותרת של אוניברסיטת חיפה.
נחמן שי: אני, למשל, לא חושב כמו פרופ' אומן בנושאים פוליטיים, אבל זה לא מונע ממני להעריך הערכה עמוקה את ההישגים האקדמאיים שלו, לכבד אותו כאדם יוצא דופן מכל בחינה שהיא.
נחמן שי: חשבתי שזה יהיה נכון ויפה שאוניברסיטת חיפה תחלוק לו תואר ד"ר של כבוד.
נחמן שי: שמחתי על כך.
נחמן שי: חשבתי שהטעות שעשיתם היא טעות שראוי לחזור ממנה.
נחמן שי: הוא לא אמור היה לקבל את התואר הזה על השקפותיו הפוליטיות, אלא על עבודתו האקדמית החשובה מאוד.
נחמן שי: בזה כל אוניברסיטה בישראל צריכה להתברך.
נחמן שי: ברגע שהענקתם או החלטתם וויתרתם, הפכתם את עצמכם לגוף פוליטי.
נחמן שי: אני חושב שמקומם של השיקולים האלה לא באקדמיה.
נחמן שי: ראוי היה שאוניברסיטת חיפה תחזור בה מההחלטה שלה.
נחמן שי: אנחנו כבר לא יודעים איפה אנחנו עומדים.
נחמן שי: אתם לא חייבים לתת לו את התואר הזה.
נחמן שי: שמעתי אותו מתראיין בצורה מקסימה ולועג לאוניברסיטה בעניין הזה, כך שאתם לא חייבים, אבל כדאי – אני אומר את זה לנשיא האוניברסיטה שאני מאוד מעריך - לבדוק היטב בציציותיה של ההחלטה הזאת, איך הגעתם אליה, איך הפכתם אותה.
נחמן שי: בעתיד, כשתדרשו לאנשי מדע דומים שיש להם השקפות שאולי לא עולות בקנה אחד עם הקונצנזוס בתוך הדירקטוריון שלכם, תעדיפו את ההישגים האקדמיים שלהם על ההשקפות הפוליטיות שלהם.
שמעון אוחיון: אני רוצה להקדים ולומר שאני באמת מקווה שכשתהיה לנו ההזדמנות שאוניברסיטת חיפה, הנשיא שלה וכל האחרים יגיעו לוועדת המדע והטכנולוגיה, אלה לא יהיו הנושאים שאנחנו מטריחים אותם, אלא בוודאי תרומתם האקדמית והמדעית לעולם המדע והטכנולוגיה במדינת ישראל.
שמעון אוחיון: יש בוודאי.
שמעון אוחיון: הם תורמים.
שמעון אוחיון: אני לא צריך להיות השופט בעניין הזה.
שמעון אוחיון: אנחנו נזעקנו בגלל העירוב לאחרונה שקיים בחברה שלנו.
שמעון אוחיון: הוא כבר מתחיל להשפיע לא רק על אישים אלא על מוסדות.
שמעון אוחיון: כשאיש פלוני מביע דעה פרטית, נו מילא, אבל כשזה יוצא מתוך מוסד אני מתחיל לחשוש, מתחיל כבר לדאוג.
שמעון אוחיון: לא הייתי רוצה לעשות השוואות.
שמעון אוחיון: נכון שיש גם אנשים שהם אמנים, שהם סלב וההשפעה שלהם לא פחותה, כמו המקרה של אחינועם ניני.
שמעון אוחיון: הייתי רוצה שוועדת התרבות תשקול את תרומתו של זילבר בצד המוסיקלי, בצד השירי, בתחום הזמר, מה שהוא עשה לזמר הישראלי, לאו דווקא על הדעות הפוליטיות שלו.
שמעון אוחיון: כך בכל תחום ותחום.
שמעון אוחיון: אני מפחד ואני מרגיש כאן שיש איזה שהוא משחק מכוער.
שמעון אוחיון: אני לא יודע מי משחק את זה.
שמעון אוחיון: אסור שאוניברסיטת חיפה תיגרר לזה.